مالك ومالى يا أبو قلب خالى

مالك ومالى يا ابو قلب خالى

 كلمات 

مالك ومالى يا ابو قلب خالى ريحت بالك وشغلت بالي

يا ابو قلب خالي

ايام بتبعد و أيام بتوعد ولابعد يغنى ولا وعد يسعد

قلبك غدر بى قلبك و أنا قلبى حبك قلبي

ليه بس قلبى مش زى قلبك مالوهش غالي

يا ابو قلب خالي

لما رمانى قلبك وباعنى ولقيت زمانى وياك خدعني

صبرت قلبى بالصبر كله ولا قادر أخبى ولا قادر أقوله

ع اللى جرالى يا ابو قلب خالي

أزهار جمالك مسيرها تدبل

وتشوف دلالك ولا حد يسأل

وتشوف دموعك اخرة شموعك

وتشوف ليالى سهرتها لي

وانت يا غالى يا ابو قلب خالي
 شوف كمان 

 ليستة اغانى عبد الحليم حافظ

تصنيف:اغانى باللغه المصريه
تصنيف:اغانى عبد الحليم حافظ
تصنيف:كلمات اغانى